Uskoti

Uskoti, (kwa Kiingereza:Scotland , Alba kwa Kigaeli) , ni nchi ndani ya Ufalme wa Muungano, iliyoko katika Ulaya ya Kaskazini. Inapakana na Uingereza kusini, na imezungukwa na Bahari ya Kaskazini mashariki, Bahari ya Atlantiki kaskazini na magharibi, na Bahari ya Ayalandi kusini-magharibi. Uskoti ina idadi ya watu takriban milioni 5.4, ikiwa ya 120 duniani. Mji wake mkuu ni Edinburgh, huku jiji kubwa zaidi likiwa Glasgow. Uskoti imegawanyika katika maeneo 32 ya halmashauri. Inajulikana kwa urithi wake tajiri wa Kikelti na Kigaeli, majumba ya kifalme ya kihistoria, maeneo ya milimani (Highlands), na mchango wake mkubwa katika falsafa, sayansi, na uhandisi wakati wa Enzi ya Mwangaza.
Jiografia

Uskoti ni theluthi ya kaskazini ya kisiwa cha Britania. Eneo lake ni km² 78,772. Upande wa kusini Uskoti umepakana na Uingereza wenyewe.

Upande wa mashariki kuna Bahari ya Kaskazini, upande wa kaskazini na magharibi ile ya Atlantiki pamoja na bahari ya Eire.

Ndani ya nchi kuna kanda tatu:
* Nyanda za Juu
* tambarare za chini
* vilima vya Kusini

Mlima mkubwa wa Uskoti ni Mlima Nevis karibu na Fort William wenye kimo cha mita 1,344.

Mbali ya bara Uskoti ina visiwa 790. Upande wa magharibi wa Uskoti bara liko funguvisiwa la Hebridi. Upande wa kaskazini kuna visiwa vya Orkney na vya Shetland.
Historia

Kihistoria Uskoti uliwahi kuwa nchi ya pekee, mpaka ikaunganishwa chini ya Ufalme wa Uingereza tangu mwaka 1603 BK.

Tangu mwaka 1707 Uskoti haukuwa tena na bunge la pekee lakini ulikuwa na wawakilishi katika bunge la London. Bunge la Uskoti lilirudishwa tena mwaka 1999 nalo linasimamia mambo ya ndani.

Mnamo Septemba 2014, wananchi walipiga kura kuhusu uhuru wa nchi yao, lakini wengi waliamua kudumisha Ufalme wa Muungano. Hata hivyo, baada ya Ufalme huo kujitoa katika Umoja wa Ulaya, kuna mpango wa kupiga tena kura mwaka 2023.
Miji kumi mikubwa ya Uskoti
Picha za Uskoti


Image:Hadrian's Wall view near Greenhead.jpg|Ukuta wa Adriano ni mpaka wa kale kati ya eneo la Dola la Roma (kusini) na maeeno huru ya Uskoti (kaskazini) wakati wa karne ya 2 BK.
Image:Forres sueno.jpg|Sueno's Stone ni makumbusho ya zamani za Wapikti katika Uskoti
Image:Celtic harp dsc05425.jpg|Kinubi cha Kiskoti au clarsach.
Image:Cloisters of Abbey on the Isle of Iona.jpg|Monasteri ya Iona Abbey inaaminiwa kuwa chanzo cha Ukristo wa Uskoti
Image:MelroseAbbey01.jpg|Maghofu ya monasteri ya Melrose Abbey.
Image:Scotland EileanDonan1.jpg|Eilean Donan.
Image:Edinburgh-castle.jpg|Boma mjini Edinburgh.
Image:Stirlingcastle.jpg|Boma la Stirling Castle.
Image:Bb-forthrailbridge.jpg|Daraja la Reli la Forth.


Viungo vya Nje

* Maps and digital collections at the National Library of Scotland
* The Gazetteer for Scotland - Extensive guide to the places and people of Scotland, by the Royal Scottish Geographical Society and University of Edinburgh
* SiliconGlen, Scotland - site hosting the first online guide to Scotland and the soc.culture.scottish FAQ.
* (PDF file) Scottish economic statistics 2005 - from the Scottish Executive
* Scottish Census Results On Line - official government site for Scotland's census results
* Scottish Executive - official site of the Scottish Executive
* Scottish Parliament - official site of the Scottish Parliament
* Scottish Tourist Board - official site of Scotland's national tourist board, VisitScotland
* Scottish news, travel and history - from BBC Scotland
* Scottish Neighbourhood Statistics - Scottish Executive's programme of small area statistics in Scotland



Jamii:Ufalme wa Muungano